บทที่1

เรื่อง มะเร็งในจอตาเด็ก

บทนำ

โรค/ภาวะตาวาว หรือ ลิวโคโคเรีย (Leukocoria) ได้แก่ โรคที่ทำให้การสะท้อนแสงภายในลูกตาผิดปกติ จึงเห็นเป็นตาวาวขึ้นโดยเฉพาะในที่มืด โดยชื่อโรคมาจากคำว่า Leuko แปลว่า สีขาว Coria แปลว่า รูม่านตา เมื่อสองคำรวมกันจึงหมายความว่า ภาวะเป็นสีขาวบริเวณรูม่านตา ซึ่งลักษณะที่เห็นจะเหมือนดวงตาของแมวเวลาค่ำคืน ที่ฝรั่งเรียกว่า Amaurotic cat eye ( อะเมาโรติก แคท อาย หรือ ตาแมวตอนกลางคืนเป็นโรคมักเกิดในเด็กเล็ก (อายุต่ำกว่า 6 ปี) หากพบในเด็กคนใดต้องรีบพบจักษุแพทย์ (หมอตา) เพื่อรับการตรวจหาสาเหตุของตาวาวนี้ทันที

**โรคตาวาวมีสาเหตุจากอะไร**

สาเหตุของภาวะตาวาวนี้ อาจเกิดจากมีโรคภายในดวงตาเด็กได้หลายโรค เช่น

1. ต้อกระจกแต่กำเนิด

2. มีโรคในน้ำวุ้นตา เช่น จากการอักเสบ

3. ภาวะจอตาเสื่อมจากได้รับออกซิเจนแรกเกิดในเด็กคลอดก่อนกำหนด

4. มีการอักเสบรุนแรงภายในดวงตาจนเกิดหนอง

5. แต่โรคที่สำคัญที่สุดและร้ายแรงที่สุดได้แก่ มะเร็งจอตา (Retinoblastoma/เรติโนบลาสโตมา) ซึ่งจะได้พูดถึงเฉพาะโรคนี้ในบทความนี้ต่อไป

**โรคมะเร็งจอตามีอาการอย่างไร**

อาการมะเร็งจอตาที่พบบ่อยคือ

1. มีสีขาววาวจากกลางตาดำ
2. ตาเข โดยก้อนมะเร็งอยู่ที่จอตาบริเวณตรงกลาง ทำให้เด็กตามัวลงอย่างมากตาข้างนั้นไม่ใช้งานจึงเขออก (ตาเขสาเหตุจากมะเร็งพบได้น้อยมาก ส่วนใหญ่ตาเขไม่ได้เกิดจากมะเร็ง เกิดโดยยังไม่ทราบสาเหตุแน่นอน )
3. เด็กมีดวงตาเลื่อนลอย คล้ายจะมองไม่เห็น
4. มีอาการอักเสบขอบเบ้าตา ทำให้ตาโปรแดง
5. เป็นต้อหินจากเซลล์มะเร็งอุดตันทางเดินน้ำในลูกตา

**โรคมะเร็งจอตามีกี่ระยะ**

มีการจัดระยะโรคมะเร็งจอตาหลายระบบ และแพทย์โรคมะเร็งมักใช้หลายๆระบบเหล่านี้ร่วมกัน เพื่อการรักษาและประเมินผลการรักษา แต่โดยทั่วไป มะเร็งจอตาแบ่งได้เป็น 4 ระยะเช่นเดียวกับมะเร็งอื่นๆ ได้แก่

ระยะที่ 1 ก้อนเนื้อมะเร็งยังลุกลามเฉพาะในลูกตา

ระยะที่ 2 มะเร็งลุกลามออกจากลูกตาเข้าในเบ้าตา และ/หรือเข้าประสาทตา

ระยะที่ 3 มะเร็งลุกลามเข้าสมอง และ/หรือน้ำไขสันหลัง (CSF: cerebrospinal fluid)

ระยะที่ 4 มะเร็งแพร่กระจายสู่อวัยวะอื่นๆ ที่พบบ่อยคือ ไขกระดูกและกระดูก

**โรคมะเร็งจอตารักษาอย่างไร**

แนวทางการรักษาโรคมะเร็งจอตาได้แก่ ผ่าตัดลูกตาทั้งตา เช่นเดียวกับหลักของการรักษามะเร็งทั่วๆไปที่ต้องเอาก้อนมะเร็งออกให้มากที่สุดเท่าที่จะทำได้ สำหรับมะเร็งจอตาเนื่องจากอยู่ภายในลูกตา ยากที่จะเข้าไปตัดเฉพาะก้อนเนื้อออก หรือแม้แต่การตัดชิ้นเนื้อมาตรวจเฉกเช่นมะเร็งบริเวณอื่นก็ทำไม่ได้ การผ่าตัดเอาตาออกจึงเป็นทั้งการวินิจฉัยโรคที่แน่นอนและรักษาไปด้วย ดังนั้นจึงเป็นการยากมากที่พ่อแม่เด็กจะเข้าใจและยอมรับหรือยอมผ่าตัดลูกตาออก มักจะต้องใช้เวลาให้ญาติพาไปพบหมอตาหลายๆท่านก่อนเสมอ ต่อเมื่อเห็นว่า วิธีรักษาเหมือนๆกันจึงพอจะทำใจได้การรักษาวิธีการอื่นเพื่อเก็บลูกตาไว้ เช่นจี้เย็น (Cryotherapy) โดยการใช้ความเย็นสูงมาก จี้บริเวณก้อนเนื้อเพื่อหยุดการเจริญ เติบโตของก้อนเนื้อ ใช้ในกรณีก้อนเนื้อมีขนาดเล็กใช้แสงเลเซอร์หลักการเช่นเดียวกับวิธีจี้เย็นรังสีรักษาเฉกเช่นมะเร็งอื่นๆในร่างกาย

เคมีบำบัด ปัจจุบันมียาในกลุ่มนี้ออกใหม่มากมาย อาจใช้ยาในกลุ่มนี้เพื่อให้ก้อนเนื้อมีขนาดเล็กลง แล้วจึงตามด้วยการรักษาวิธีที่ 1, 2 และ/หรือ 3 ต่อไป

**อ้างอิง**

http://haamor.com/th/%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87%E0%B8%88%E0%B8%AD%E0%B8%95%E0%B8%B2/